Diari Oficial de la Generalitat Valenciana


Sumari del DOGV 5517, del 22-05-2007 (2007/5918)

RESOLUCIÓ de 3 d'abril de 2007, del conseller de Territori i Habitatge, relativa a la modificació puntual de canvi d'ús dotacional del Pla general d'Elx. (PL-24/07)..
----------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5918


Data del document
:   03-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 3 d'abril de 2007, del conseller de Territori i Habitatge, relativa a la modificació puntual de canvi d'ús dotacional del Pla general d'Elx. (PL-24/07).. [2007/5918]  
Vist l'expedient remés per l'Ajuntament d'Elx referit a la modificació puntual per a canvi ús dotacional, i de conformitat amb els següents  
Antecedents de fet  
Primer  
El projecte es va sotmetre a informació pública durant un mes mitjançant un acord del Ple de l'Ajuntament del dia 26 de juliol de 2004, i es publica l'anunci en el Diari Oficial de la Generalitat de data 20 d'agost de 2004 i en el diari La Verdad en data 13 d'agost de 2004. Després del pertinent període d'exposició pública en què no es van presentar al·legacions, el projecte es va aprovar provisionalment pel mateix òrgan en data 27 de setembre de 2004.  
Segon  
La documentació integrant de l'expedient consta de memòria informativa i justificativa i plànols.   
Tercer  
L'objecte de la present modificació puntual és el fet d'habilitar un espai dotacional que permeta solucionar els problemes que actualment té l'agència estatal de l'administració Tributària derivats del fet que té els seus serveis situats en diversos emplaçaments, i es pretén la unificació d'aquests en un únic espai.  
A l'efecte es proposa modificar la destinació d'un equipament estructural, situat entre els carrers Mallorca, Joan Fuster, Músic Pepico Vaello Ferrandez i l'Hort de Sant Antoni, en el barri d'Altabix, que té un superfície aproximada de 3.837 m² i que actualment està destinada a un ús educatiu cultural (F/ED), que passaria a quedar qualificat com a equipament estructural d'ús administratiu institucional (F/AD).  
Quart  
Consta emés un informe de la Direcció General de Règim Econòmic, de la conselleria de Cultura, Educació i Esport, de data 23 de maig de 2005, de caràcter favorable.  
Cinqué  
La Comissió Territorial d'Urbanisme, en sessió celebrada el dia 1 de març del 2007, va adoptar l'acord d'informar favorablement sobre la modificació puntual de canvi d'ús dotacional del Pla general del municipi d'Elx, que proposa al conseller de Territori i Habitatge la seua aprovació definitiva.  
Fonaments de dret  
Primer  
La tramitació ha sigut d'acord amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU).  
Segon  
La documentació s'estima, en línies generals, completa, segons l'objecte de la modificació, a l'efecte del compliment de l'article 27 de la LRAU.  
Tercer  
Les determinacions contingudes en l'expedient es consideren genèricament correctes en vista de les exigències de la política urbaRESOLUCIÓ de 3 d'abril de 2007, del conseller de Territori i Habitatge, relativa a la modificació puntual de canvi d'ús dotacional del Pla general d'Elx. (PL-24/07). [2007/5918]Conselleria de Territori i Habitatgenística i territorial de la Generalitat, tal com s'exposa en l'art. 40 de la LRAU.   
Quart  
La competència per a l'aprovació definitiva correspon al conseller de Territori i Habitatge, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:  
Aprovar definitivament la modificació puntual de canvi d'ús dotacional del Pla general del municipi d'Elx.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 3 d'abril de 2007.- El conseller: Esteban González Pons.